alexandrainst/scandi-wiki huggingface dataset:
Bjellesau

Bjellesau er sauer på beite som er utstyrt med bjelle festet til en klave. Bjellesau kan også brukes i overført betydning i finansnæringen og underholdningsindustrien.

Bjellesauer på beite 
Tidligere var det bare den eldste sauen som fikk bjelle og flokken fulgte denne. I dag er det vanlig å utstyre voksne sauer på beite med bjelle. Bjelle gjør det enklere å lokalisere dyrene og er dermed et hjelpemiddel både under tilsyn og sankingsarbeidet. Noen steder merkes søyene med fargekoder som angir lammetallet. Dette gir et mer effektivt tilsyn, idet man raskere blir oppmerksom på lam som er blitt borte. Det finnes dessuten radiobjeller, der sauene kan peiles på en svært effektiv måte. Bjeller påfører dyrene vedvarende støy, men det er uvisst om dette har negativ velferdsmessig betydning.

Bjellesauen får skiftende navn på norsk, avhengig av dialektenes ord for hunsau, søye: bjellesøye, bjelleskjedde, bjelletikse, osv.

Bjellesauer i finansnæringen 
Bjellesau er et begrep brukt i overført betydning innen finans om profilerte investorer som innehar en ledende rolle i markedet, og dermed er i stand til å dra med seg andre, mindre kjente investorer. Både private 
 og institusjonelle investorer kan fungere som bjellesauer, hvis de er i stand til å øke omsetningen i gjeldende finansielle instrument utelukkende på grunn av sin kjøpsposisjon. Det er ikke mulig å slå fast at økt omsetning på et visst tidspunkt skyldes bjellesauens handel, men empirien tilsier at noen personligheter, som regel folk/institusjoner med bevist høy avkastning over tid, klarer å dra med seg større grupper ved gjentatte anledninger.

Begrepet stammer fra bjellesauens rolle i virkeligheten, ettersom investorene viser vei og har andre investorer «på slep». Kjente norske bjellesauer er Arne Fredly, John Fredriksen, Kjell Inge Røkke, Petter Stordalen, Jens Ulltveit-Moe, Tore Aksel Voldberg, Jan Haudemann-Andersen og Øystein Stray Spetalen.

Årets bjellesau 
Bjellesau brukes også i overført betydning innenfor kulturområdet og blant annet kårer Nye Takter Årets Bjellesau med mellomrom siden 1994.

Referanser

Husdyrhold
Ord og uttrykk
Finans
Knut Aga jr.

Knut Aga jr. (født 4. januar 1971) er en norsk fotballtrener og tidligere spiller. 

Aga begynte som småguttespiller på Rælingen. Allerede i 1983 fikk Aga som 12-åring oppmerksomhet i Aftenposten, etter at Rælingen hadde vunnet 79 kamper og kun tapt 3 i løpet av 1983. Aga hadde da scoret 178 mål, og var toppscorer på laget.

Aga begynte å spille for Strømmen da han var litt eldre, og i 1988 var han med på å tape Norway Cup-finalen. Han etablerte seg etterhvert på Strømmens førstelag. I 1990-sesongen var han Strømmens toppscorer med åtte seriemål. Aga gikk fra Strømmen til Bryne høsten 1991. Overgangssummen var på 137 500 kroner.

Det ble med én sesong i Bryne-drakten, etter at Aga ikke hadde slått til som forventet. Før 1993-sesongen gikk han derfor til VIF. Under trener Vidar Davidsen ble Aga i VIF omskolert fra spiss til back. Aga ble Vålerengas toppscorer i 1994 med åtte seriemål.

Etter fire sesonger i Vålerenga fulgte Aga farens eksempel og gikk fra VIF til Lyn høsten 1996. Aga la opp etter to sesonger i Lyn.

Aga har senere blitt fotballtrener, og er pr. 2008 trener for Lørenskog.
I 2009 knyttet han seg til 7.-divisjonsklubben Sørum IL, sammen med blant andre Andre Bergdølmo. Pr 2017 trener Aga A-laget til Skedsmo FK i 3. divisjon avd 6.

I 2000 var han en av deltagerne i reality-serien Muldvarpen, som gikk på TVNorge.

Referanser

Eksterne lenker 
 
 Presentasjon på Vålerenga på nett (1996)
 Presentasjon på LynFotball.net (1997-98) 

Norske fotballspillere
Fotballspillere for Strømmen IF
Fotballspillere for Bryne FK
Fotballspillere for Vålerenga Fotball
Fotballspillere for Lyn Fotball
Personer fra Rælingen kommune
Ole Morten Settevik

Ole Morten Settevik (født 11. august 1958 i Bærum) er Chief Operating Officer (COO) i No Isolation. Settevik er utdannet siviløkonom og Master of Science (Econ) fra Copenhagen Business School (Handelshøjskolen i København), uteksaminert 1984. Han er gift og har to barn.

Settevik har arbeidet i norsk og nordisk IT-industri fra 1984 og har vært selger i IBM Norge AS (1984 -1990), salg/markedsdirektør i ECsoft Nordic AS (1990-1994), adm.dir. i Microsoft Norge AS (1994-2002), adm.dir. Ementor Norge AS (2002-2006),  Bluegarden Norge AS (2007-2012) og Advania Norge (2012-2017).  

Settevik er idag styremedlem i Nord Forsikring AS, Beito Aktiv AS og Motekroken AS. Han har tidligere arbeidet i styret for Intellisearch AS, Mamut, Software Innovation AS, FileFlow, Cotech AS, eSolution, Crayon, Hands og IKT Norge, No Isolation og Beitostølen Resort

Referanser 

Norske siviløkonomer
Personer fra Bærum kommune
Fødsler i 1958
Aonach Mòr

Aonach Mòr er et fjell i Skottland, lokalisert  i regionen Highland. Det ligger om lag 3 kilometer nordøst for Ben Nevis. Aonach Mòr har en høyde på 1 221 meter over havet, og en primærfaktor på ca. 134 meter.

Navnet Aonach Mòr betyr den store toppen, og naboen lengre nord heter Aonach Beag som betyr den lille toppen. Aonach Mòr er likevel det laveste av de to fjellene (13 meter lavere).

Aonach Mòr er det åttende høyeste fjellet på De britiske øyer, og det tredje høyeste (etter Ben Nevis og Aonach Beag) av fjellene utenfor fjellkjeden Cairngormfjellene.

Etter britisk klassifisering av fjell regnes Aonach Mòr som en «munro», men ikke som en «marilyn».

Referanser

Highland
Fjell i Skottland
Fjell over 1000 meter
Fernande Bochatay

Fernande Bochatay (født 23. januar 1946 i Les Marécottes, Wallis) er en tidligere sveitsisk alpinist.

Bochatay var en av beste alpinistene på det sveitsiske alpinlandslaget for kvinner på slutten av 1960-tallet. Mellom januar 1967 og februar 1969 vant hun tre renn i verdenscupen. I 1968 kom hun på 5.-plass i totalsammendraget, og ble dermed beste sveitser.
 
Karrierens høydepunkt kom under OL 1968 i Grenoble, der hun tok bronse i storslalåm bak erkerivalen Nancy Greene og franske Annie Famose.

Verdenscupseire

Referanser

Eksterne lenker 
 

Sveitsiske alpinister
Olympiske bronsemedaljevinnere for Sveits
Deltakere for Sveits under Vinter-OL 1964
Alpinister under Vinter-OL 1964
Medaljevinnere under Vinter-OL 1968
Deltakere for Sveits under Vinter-OL 1968
Alpinister under Vinter-OL 1968
Personer fra kanton Wallis
Fødsler i 1946
Olympiske bronsemedaljevinnere i alpint
Sveitsiske mestere i alpint
Danny Trejo

Dan «Danny» Trejo jr. (født 16. mai 1944) er en amerikansk skuespiller. 

Dan Trejo er sønn av Alice Rivera og Dan Trejo, og som ungdom var han kriminell og narkotikamisbruker. Han satt flere ganger i fengsel, blant annet i San Quentin State Prison, hvor han ble statsfengselets boksemester i lettvekt og weltervekt.

Trejo gjennomgikk et tolvtrinns avvenningsprogram, og på et møte traff han en innen filmbransjen som fikk han med i en mindre rolle i en film. Etter dette har han spilt i mange filmer sammen med flere av toppskuespillerne i Hollywood, som Johnny Depp, Al Pacino, Nicolas Cage, Charles Bronson, George Clooney, Edward Furlong, John Malkovich, Robert De Niro, Harrison Ford, Val Kilmer, Antonio Banderas og i serien The Flash.

Filmografi

Referanser

Eksterne lenker 
 

Skuespillere fra USA
Personer fra Los Angeles
Haslevangen (Oslo)

Haslevangen (1a–47, 14–40) er en vei på Hasle i bydel Grünerløkka i Oslo. Den starter ved  Frydenbergveien (tidligere Asea Per Kure), passerer gjennom bolig- og industriområdet på Hasle, krysser Økernveien og fortsetter innover til en snuplass ved ring 3 (Hjalmar Brantings vei).

Veien het Haslevangveien fram til 1968. 

Fra Frydenbergveien til Økernveien er østsida prega av villabebyggelse, der nr 5 og 3b er de mest prominente: to sveitservillaer fra 1857 og 1908. På motsatt side (nr 16) ligger det tidligere Vinmonopolets sentralanlegg, senere hovedkontor, produksjonslokaler og lager for Arcus og Vectura, nå omdannet til kjøpesenter og døpt om til Vinslottet. Dette bygget, et funkisbygg med røde teglfasader, er fra 1933. Arkitekter var Otto V. Juell og Otto L. Scheen. Bygget fikk Houens fonds diplom i 1934. Det er seinere utvida (arkitekt F.S. Platou og seinere Hille Melbye Arkitekter).

Haslevangen 15 (på hjørnet av Økernveien) er et større kontorbygg, som tidligere romma Verdipapirsentralen.

Etter å ha kryssa Økernveien passerer Haslevangen mellom en del bilutsalg, og går så parallelt med og krysser Grorudbanen. Vi kommer så til et industri- og idrettsområde med blanda aktivitet. Nr 33 er Riksanlegget for tennis, nr 35 er Haslehallen (Oslo Turnforening), nr 39 Hovin vernehjem og nr 45 er VVS-huset og et NAF-senter.

Litteratur

Eksterne lenker

Veier i Oslo
Hasle (Oslo)
Southern and Eastern African Trade Information and Negotiations Institute

Southern and Eastern African Trade Information and Negotiations Institute (SEATINI) er en sør- og østafrikansk interesseorganisasjon for informasjon om handel og handelsforhandlinger, grunnlagt i 1997 i Harare, Zimbabwe.

Hovedfokus for SEATINI er å styrke Afrikas deltakelse i globale handelssystemer generelt. SEATINI jobber spesielt mye med Afrikas forhold til Verdens handelsorganisasjon (WTO).

SEATINI har i dag kontorer i Zimbabwe, Uganda og Kenya. Organisasjonen jobber aktivt med informasjonsarbeid også i Europa og Norge.

Referanser

Eksterne lenker 
 Hjemmesiden til SEATINI

Afrikanske organisasjoner
Yash Tandon

Yash Tandon (født 21. juni 1939) er direktør ved sekretariatet for South Centre i Genève.

Han har tidligere undervist ved flere universiteter i Afrika, inkludert Makerere-universitet i Uganda og Universitetet i Dar-es-Salaam i Tanzania.

Tandon er en av grunnleggerne av International South Group Network (ISGN) og var den første direktøren i ISGN. ISGN har kontorer i Sør-Afrika, Zimbabwe, Burkina Faso, Filippinene og Nicaragua. ISGN tar opp problemstillinger av felles interesse for land som tidligere var kolonier, som for eksempel utvikling, handel, u-hjelp, gjeld, menneskerettigheter, konfliktløsning, kjønnsperspektiv og miljø.

Tandon var også en av grunnleggerne av Southern and Eastern African Trade Information and Negotiations Institute (SEATINI).

Eksterne lenker 
 - Bistandssystemet har utgått på dato (Bistandsaktuelt, 07/2008)
 Hvorfor bistand motvirker utvikling (Dagsavisen, 3. oktober 2008)
 Den nye bistandsdebatten (RORG, 9. oktober 2008)

Ugandere
Sande skule

Sande skule er en barne- og ungdomsskole i Sunnfjord kommune i Vestland. Skolen ligger på Sande som var kommunesenter i Gaular kommune.

Skolen er barne- og ungdomsskole til alle som sokner til Sande, i tillegg er den ungdomsskole for elever som går på barneskole i Bygstad.

Eksterne lenker 
 ped.lex.no Norsk skoleinformasjon - Sande skule 

Utdanning i Sunnfjord
Barne- og ungdomsskoler i Vestland
Gaular
Byggverk i Sunnfjord
Bygstad skule

Bygstad skule er en barneskole i Sunnfjord kommune i Vestland. Skolen ligger i Bygstad som er den vestligste av de tre soknene i Gaular. Elevene som er ferdig med trinn 1-7 i Bygstad fullfører grunnskolens 3 siste trinn ved Sande skule. Den skolen ligger på Sande som var kommunesenteret i Gaular kommune.

Eksterne lenker 
 ped.lex.no Norsk Skoleinformasjon - Bygstad skule informasjonsside

Utdanning i Sunnfjord
Barneskoler i Vestland
Gaular
Byggverk i Sunnfjord
Geovekst

Geovekst er et samarbeid om etablering og vedlikehold av de mest nøyaktige kartdata i Norge. De sentrale Geovekst-partene er Statens vegvesen, Energiforsyningen, kommuner, Kartverket, Telenor og landbruket. Det omfatter alle landets kommuner.

Referanser

Kartografi
Statens kartverk
Ḥasidisk jødedom

Ḥasidisk jødedom (ḥasidisme eller chasidisme, fra hebraisk חסידות – ḥasidut på sefardi, chasidus på askenasi, «elskverdighet») er en fromhetsretning innen jødedommen som oppstod på 1700-tallet i Øst-Europa i de områdene som nå er Ukraina, og som baserer seg på den jødiske mystikken, kabbalah.   

Grunnleggeren het rabbi Israel ben Elieser (1698–1760), også kalt Baal Shem Tov, «Mesteren av det gode navn». Denne tradisjonen vektlegger Guds allestedsnærvær, samt det hjertelige, meningsbærende forhold mellom mennesker. Chassid (ḥasid) er et hebraisk ord som opprinnelig betyr «from». Baal Shem Tov la særlig vekt på å formidle en lys, optimistisk og gledesfylt gudsforståelse til sine trosfeller, som var traumatisert av en serie pogromer. 

Noen av de ortodokse retningene er ekstra strenge. Jødene som tilhører disse retningene, lever for seg selv i egne boligområder, de går i spesielle klesdrakter og har sine egne skoler for barn og ungdom. Mennene har gjerne langt skjegg og sidelokker langs kinnet (peyos), og de går i svarte frakker og hatter. 

Retningen legger vekt på den enkeltes religiøse erfaringer. Personlig bønn og glede over kontakten med Gud var det viktigste i jødedommen, mente de. Dette har de ḥasidiske gruppene holdt fast ved, samtidig som de er svært nøye med å følge de religiøse lovene.

En kjent folkelivsskildiring fra ḥasidisk miljø er musikalen Spelemann på taket, basert på boken Melkemannen Tevye (jiddisch: טבֿיה דער מילכיקער Tevye der milkhiker) av Sholem Aleichem. Kjente personer med ḥasidisk bakgrunn er blant annet filosofen Martin Buber, forfatterne Isaac Bashevis Singer (Nobelprisen i litteratur 1978), Israel Joshua Singer og Esther Kreitman, og fredsaktivisten Elie Wiesel (Nobels fredspris 1986).

Referanser 

Jødedom
Sandskink

Sandskink er en skink, som helt mangler synlige lemmer.

Utbredelsen er begrenset til sørlige og østlige deler av det greske fastlandet, øyene Kythira og Kastellorizo, og deler av det sørvestlige Anatolia. Arten lever delvis nedgravd, og kan ofte bli funnet under steiner. Sandskinken foretrekker åpne steder med gras, og annen lav vegetasjon. Den trives på varme steder i lavlandet, og er funnet opp til 600 m over havet.

Eksterne lenker 
 

 Lymberakis, P., Tok, V., Ugurtas, I., Sevinç, M. & Crochet, P-A (2008) Ophiomorus punctatissimus i 2009 IUCN Red List of Threatened Species
 Amphibians and Reptiles of Europe: Ophiomorus punctatissimus

Skinker
Krypdyr formelt beskrevet i 1833
Dyr formelt beskrevet av Gabriel Bibron
Hellas' fauna
Tyrkias fauna
Hjalmar Peter Johansen

Hjalmar Peter Martin Johansen (født 1. november 1892, død 9. desember 1979) var en dansk sportsutøver som deltok i de olympiske leker 1912 i Stockholm.
 
Johansen vant en olympisk bronsemedalje i turn under OL 1912 i Stockholm. Han var med på det danske laget som kom på andreplass i lagkonkurransen fritt system bak Norge og Finland. Det var fem lag fra fem nasjoner som var med i konkurransen som ble avholdt på Stockholms stadion. Det var mellom 16 og 40 deltakere på hvert lag.

OL-medaljer 
 1912  Stockholm -  Bronse i turn, lagkonkurranse fritt system (Danmark)

Eksterne lenker 
 

Danske turnere
Personer fra København
Medaljevinnere under Sommer-OL 1912
Fødsler i 1892
Dødsfall i 1979
Olympiske medaljevinnere i gymnastikk
Bajkalfjellene

Bajkalfjellene (russisk Байкальский хребет, Bajkalskij khrebet) er en fjellkjede som stiger bratt opp fra nordvestsiden av Bajkalsjøen sør i Sibir i Russland. Det sentralsibirske platå grenser i sør til de østlige Sajanfjellene og Bajkalfjellene.

Elven Lena har sitt utspring i Bajkalfjellene. Fjellene rundt Bajkalsjøen er skogkledde med gråor, osp, dunbjørk, sibirlerk, sibiredelgran, furu og sibirfuru.

Den høyeste toppen er Tsjerskij (2572 moh), oppkalt etter den polske oppdagaren Jan Czerski.

Referanser

Eksterne lenker 
 Burjatia på www.traveleastrussia.com
 Bilder på www.magicbaikal.ru
 Bilder av innsjøen og fjellene rundt på www.irkutsk.org

Fjellkjeder i Russland
Sibir
Fjell i Irkutsk oblast
Hanekammen

Hanekammen er et grensefjell mellom Stryn og Jølster kommuner i Sogn og Fjordane. Det har en høyde på 1 651 meter over havet. Det er et populært skifjell om vinteren.

Se også 
 Liste over Norges høyeste fjell

Referanser 

Fjell i Sunnfjord
Fjell i Stryn
Jostedalsbreen
Fjell over 1000 meter
Jessica Lindell-Vikarby

Jessica Lindell-Vikarby (født 7. februar 1984 i Huddinge) er en svensk tidligere alpinist.

Karriere 
26. oktober 2002 kjørte hun sitt første renn i verdenscupen, og kom på sjuendeplass i storslalåmrennet i  Sölden. I løpet av sesongen 2002/03 hadde hun flere plasseringer blant de ti fremste.

Under VM 2003 i St. Moritz ble hun nummer åtte i kombinasjonsøvelsen, og henholdsvis nummer 13 og 17 i super-G og storslalåm. Under junior-VM 2003 i Serre-Chevalier vant hun gullmedaljen i storslalåm, mens hun i super-G og slalåm kom på femte- og sjuendeplass.

I oktober 2003 falt hun under utfortrening i Saas-Fee og skadet seg i det venstre kneet. Lindell-Vikarby gikk dermed glipp av hele sesongen 2003/04. Hun gjorde comeback i 2004/05, men hun fikk problemer med å oppnå like gode resultater som før uhellet. Hennes beste resultat denne sesongen var sjetteplassen i utfor under VM 2005 i Santa Caterina.

I 2005/2006 var hennes beste plassering en sjuendeplass i utfor i Bad Kleinkirchheim. Under OL 2006 i Torino ble hun nummer åtte i kombinasjonen. 2. desember 2007 fikk hun endelig sin første pallplassering i et verdenscupenrenn, da hun ble nummer tre i super-G-rennet Lake Louise.

Hun vant sitt første verdenscuprenn da hun vant super-G i Cortina d'Ampezzo 26. januar 2009. Hennes andre verdenscupseier kom i storslalåm i Beaver Creek 1. desember 2013.

Hun la opp i 2015.

Pallplasseringer i verdenscupen

Referanser

Eksterne lenker 
 
 

Svenske alpinister
Juniorverdensmestre i alpint
Deltakere for Sverige under Vinter-OL 2006
Alpinister under Vinter-OL 2006
Deltakere for Sverige under Vinter-OL 2010
Alpinister under Vinter-OL 2010
Deltakere for Sverige under Vinter-OL 2014
Alpinister under Vinter-OL 2014
Deltakere under VM i alpint 2003
Deltakere under VM i alpint 2005
Steinberg Idrettsforening

Steinberg Idrettsforening (stiftet i 1926) er et norsk idrettslag fra Steinberg utenfor Drammen. Fotballaget spiller i 5. divisjon.

Siden tidlig 2000-tall har Steinberg stort sett spilt i lavere divisjoner (4. og 5. divisjon), men de siste 8-9 årene har man begynt å se oppover i divisjonssystemet igjen. Bjørn Jensrud ledet Steinberg til avdelingsseier i 5. divisjon i 2007, med en påfølgende KM-seier mot Åskollen 2 (1-0). Debutsesongen i 4. divisjon i 2008 endte med en imponerende 4 plass. Sesongen etter ble ikke noe jubelår, og man rykket så ned til 5. divisjon.

I 2010 tok tidligere MIF og IBK-spiller Kim André Nielsen over som trener, og etter flere sesonger med nesten opprykk, ble det opprykk til 4. divisjon i 2013. Kretsfinalen ble tapt mot Fjell SK. Første året i 4. divisjon endte med en imponernde 4.-plass, noe som sikret laget NM-kvalik året etter. 1.kvlifiseringsrunde til NM i 2015 ble spilt mot Åssiden der laget måtte se seg slått 2-1. I 2015 ble en ny sesong i toppen av 4. divisjon, men det ble med nesten opprykk det året også med 5.-plass.

Før sesongen 2016 tok Svein Erik Berg og Henrik Hontvedt over som trenere for laget. 2016 sesongen blir en overgangssesong, da NFF har bestemt at det skal gjøres endringer i seriesystemet. Dermed rykker ingen lag fra 4.divisjon opp i 2016, men topp 6-7 (avhengig av Buskerud-lag som beholder plassen i 3.divisjon) blir en del av «den nye 4.divisjon». Målet for 2016 sesongen blir derfor å kommer topp 6-7 og dermed kunne bli en del av kretsserien 2017. (den nye 4.divisjonen) Kjente spillere for Steinberg per dags dato er Rudi Holloman, Henrik Hontvedt, Alex Themte, Jørgen Stengel, Kim Andre Nielsen og Frode Rakkestad.

Siden starten av 2010, Kim Andre Nielsen tok over som trener, har Steinberg IF A-lag spilt 146 seriekamper. Der 99 har vært seiere, 13 uavgjort og 34 tap. Laget har i perioden scoret 541 mål og sluppet inn 289 mål. (per 1.august 2016)

Steinberg har også et B-lag som befinner seg i 6. divisjon. Laget rykket opp til 6. divisjon i 2015, men i kretsfinalen ble det tap for Sande. Kjente spillere her er Marius Petterson, Haris Cevro og Anders Skistad Pettersen. Trenere er Bjørn-Andreas Bråthen Finseth og Anders Skistad Pettersen. Før 2018 sesongen har alle fra 2015 laget gitt seg med fotball eller byttet klubb.

Eksterne lenker 

 Steinberg Idrettspark - Nordic Stadiums

Idrettslag i Buskerud
Idrettslag etablert i 1926
Fotballag i Buskerud
Fotballag etablert i 1926
Tidligere bandyklubber i Norge
Sport i Drammen
EM i friidrett 1938 – 100 meter kvinner

Øvelsen 100 meter kvinner ved EM i friidrett 1938 ble arrangeert på Praterstadion i Wien, Østerrike den 17. september 1938. 


Resultater

Forsøksheat
17. september

Heat 1

Heat 2

Heat 3

Heat 4

Heat 5

Heat 6

Semifinaler
17. september

Semifinale 1

Semifinale 2

Finale
17. september

Deltakelse

  (1)
  (2)
 (3)

 (3)
 (1)
 (1)

 (3)
 (3)

 (1)
 (3)

Referanser 

EM i friidrett 1938
100 meter under EM i friidrett
Hanne Anker Lillehammer

Hanne Anker Lillehammer (født 28. februar 1986 i Oslo) er en norsk innebandyspiller. Hun spiller back for innebandyklubben Sveiva Innebandyklubb på Stovner i Oslo.

Lillehammer studerte idrettsfag ved Bjerke videregående skole fra 2002 til 2005, hvor hun kombinerte videregående skolegang med satsingen på innebandy. Med Sveiva ble hun norsk seriemester i 2006, 2007 og 2008.

Se også 
 Liste over kjente elever ved Bjerke videregående skole

Eksterne lenker 
 sveiva.no Damelaget

Norske innebandyspillere
Personer fra Oslo
Quinten Hann

Quinten Hann (født 4. juni 1977) er en tidligere profesjonell snookerspiller fra Australia. Han ble verdensmester i 8-ball i 1999 og har to kvartfinaler fra verdensmesterskapet som beste resultat innen snooker. I februar 2006 ble han utestengt fra snooker i åtte år på grunn av forsøk på kampfiksing.

Snookerkarrieren 
Hann var to sesonger rangert i topp seksten på verdensrankingen. Dette var sesongen 2002/2003 og sesongen 2003/2004, begge gangene på en fjortendeplass. I løpet av karrieren kom han fire ganger til kvartfinale i en rankingturnering.

Han gikk glipp av flere rankingturneringer i 1999 etter at han brakk et håndledd og krageben etter en motorsykkelulykke i 1999. Under VM i 2004 gjorde Hann seg bemerket da han kom med truende utsagn til Andy Hicks etter at Hann tapte førsterundekampen dem i mellom med 4–10. Konflikten toppet seg da Hicks påpekte, like etter at seieren var sikret, at resultatet ville innebære at Hann falt ut av topp seksten på verdensrankingen. For å hindre håndgemeng måtte dommeren gå imellom spillerne. Etter kampen utfordret Hann Hicks til slåsskamp. I kampen steppet Mark King inn for Hicks. Boksekampen, hvor inntektene gikk til et veldedig formål, ble vunnet av Hann.

Under VM i 2005 måtte Hann spille med en kø som han hadde lånt av en venn etter at endestykket til hans egen kø forsvant på veien fra Kina til England. I førsterundekampen mot Peter Ebdon tapte han 2–10, men skyldte ikke på køen etter tapet. Kvelden før hadde Hann vært ute på byen å drukket, noe som medførte at han hadde hodepine på morgenen når kampen startet. 

Senere i 2005 påstod den britiske avisen The Sun at Hann hadde gått med på å tape førsterundekampen mot Ken Doherty i China Open. På bakgrunn av opptak som var gjort av samtaler mellom Hann og en journalist i The Sun undersøkte World Professional Billiards and Snooker Association påstandene. Det ble ikke inngått noen avtale mellom avisen og Hann, men ved å godta at han skulle tape hadde Hann brutt bestemmelsene om kampfiksing. Han møtte ikke selv til høringen i februar 2006, men trakk seg forbundet noen dager før. Hann ble dømt til åtte års utestengelse, samt en bot på £ 10 000.

Referanser

Eksterne lenker 

Australske snookerspillere